
SPVDAEVS. Vetissima praedicas. 

HEDONIVS. Jam si quis tibi persuadeat te per omnem vitam omni molestia 


314 conditionem humanam Noir De praep. ad 319 per fas nefasque Voir n. l. 152. 
mort., LB V, 1297 C-D. 333 ipse Dominus Voir Mt. 5, 10-11. 

cariturum, si semel manu flammam diuidas, quod fieri vetuit Pythagoras, nonne 
lubens id faceres? 

SPVDAEVS. Ego sane vel centies, modo ne me fallat promissor. 

HEDONIVS. Deus ne potest quidem fallere, sed ille flammae sensus diuturnior 
est ad totam hominis vitam collatus quam tota vita collata ad coelestem beati- 
tudinem, etiam si quis trium Nestorum excedat annos. Siquidem illa quantum- 
libet breuis manus iniectio nonnulla huius vitae portio est, sed tota hominis 
vita nulla portio est aeternitatis. 

SPVDAEVS. Non habeo quod contra dicam. 

HEDONIVS. Ad hanc igitur qui toto pectore certaque spe properant, quum tam 
breuis sit transcursus, an credis cos huius vitae molestiis discruciari ? 
SPVDAEVS. Non arbitror, modo adsit certa persuasio firmaque spes assequendi. 
HEDONIVS. Venio nunc ad oblectamenta, quae obiiciebas. Abstinent a choreis, 
a comessationibus, a spectaculis; haec nimirum ita contemnunt, vt fruantur 
multo iucundioribus nec minus oblectentur, sed aliter. Oculus non vidit, auris non 
audiuit nec in cor bominis ascenderunt, quae solatia Deus parauerit diligentibus 
eum. Beatus Paulus agnouit, quae sint cantica, quae choreae, quae tripudia, 
quae comessationes piarum mentium etiam in hac vita. 

SPVDAEVS. Át sunt quaedam voluptates licitae, quae isti sibiipsis interdicunt. 
HEDONIVS. Etiam licitarum voluptatum immodicus vsus est illicitus; hunc 
si excipias, in caeteris omnibus superant, qui videntur asperam vitam degere. 
Quod potest esse magnificentius spectaculum quam huius mundi contemplatio? 
Ex co longe plus capiunt voluptatis homines Deo chari quam caeteri. Siquidem 
hi, dum curiosis oculis contemplantur admirandum hoc opus, anguntut animo, 
quod multarum rerum causas non assequantur. In quibusdam etiam ceu Momi 
quidam obmurmurant opifici neque raro naturam pro matre nouercam appel- 
lant; quod conuicium verbotenus quidem naturam ferit, sed reuera in eum re- 
dundat, qui naturam condidit, si qua est omnino natura. At homo pius religio- 
sis ac simplicibus oculis magna cum animi voluptate spectat opera Domini 
Patrisque sui demirans singula, nihil reprehendens, sed pro cunctis gratias 
agens, quum reputat haec omnia propter hominem esse condita; atque adeo in 
singulis rebus adorat omnipotentiam, sapientiam ac bonitatem conditoris, 
quarum vestigia perspicit in rebus conditis. Iam finge mihi esse aliquod pala- 
tium reuera tale, quale Psychae fingit Apuleius, aut si quod potes magnificen- 
tius elegantiusque; huc adhibe duos spectatores, alterum peregrinum, qui tan- 
tum visendi causa venerit, alterum seruum aut filium eius, qui construxit hoc 
aedificium: vter impensius delectabitur, hospes ille, ad quem ea domus nihil 
attinet, an filius, qui charissimi patris ingenium, opes ac magnificentiam in 


354 ANestorum Voir Adag. 566 (LB 1I, 249 B): «Momo satisfacere »; Otto No. 1129. 
«Nestorea senecta. » 374 nouercam Voir Plin. Nat. VII, 1. 
363-364 1. Cor. 2, 9. 382 Apuleius Voir Apul. Mer. V, 1-3. 


373 Momi Voir Adag. 474 (LB II, 210 B): 


EPICVREVS 731 


aedificio magna cum voluptate speculatur, praesertim quum cogitat totum 
hoc opus ipsius gratia factum esse? 

SPVDAEVS. Percontatio tua non eget responso, sed plerique non piis moribus 
sciunt coelum et quae coelo clauduntur hominis causa esse condita. 
HEDONIVS. Sciunt plerique omnes, sed non omnibus hoc venit in mentem; et 
si venit in mentem, plus tamen capit voluptatis, qui magis amat opificem; 
quemadmodum alacrius intuetut coelum, qui ad vitam coelestem aspirat. 
SPVDAEVS. Veri simillima dicis. 

HEDONIVS. lam conuiuiorum suauitas non est sita in lauti|ciis palati aut co- 
quorum condituris, sed in prospera corporis valetudine et stomachi appetentia. 
Caue igitur putes vllum Lucullum coenare iucundius, appositis perdicibus, 
phasianis, turturibus, leporibus, scaris, siluris aut murenis, quam vir pius ci- 
bario pane, holeribus aut leguminibus, potu vel aquae vel ceruisiae tenuis vel 
vini probe diluti, propterea quod haec accipit tanquam missus a benigno patre 
datos, omnia condit oratio, omnia sanctificat precatio praecedens, sacra lectio 
comes, magis animum reficiens quam esca corpus, et gratiarum actio succe- 
dens; postremo surgit a mensa non distentus, sed recreatus, non onustus, sed 
refectus, et refectus mente pariter et corpore. An tu putas vllum istarum vulga- 
rium cupediarum architectum conuiuari iucundius? 

SPVDAEVS. Sed in Venere summa est delectatio, si quid Aristoteli credimus. 
HEDONIVS. Et hac in parte vincit homo pius non minus quam in conuiuio. 
Rem sic accipe: quo vehementior est erga vxorem charitas, hoc congressus ille 
connubialis est iucundior. Nulli porro vehementius amant vxores suas, quam 
qui eas sic diligunt, sicut Christus dilexit Ecclesiam; nam qui eas voluptatis 
gratia diligunt, ne diligunt quidem. Adde quod, quo rarior est cum vxore con- 
gtessus, hoc est suauior; quae res nec impium poetam latuit, qui scripsit: 
Voluptates commendat rarior vsus. Quanquam minima voluptatis pars in coitu sita 
est. Longe maior est in perpetuo conuictu, qui intet nullos potest esse iucundior 
quam inter eos, qui se Christiana charitate synceriter amant et amant pariter 
mutuo. In aliis frequenter cum senescente voluptate senescit amor, Christiana 
charitas hoc magis virescit, quo magis delectatio carnis decrescit. An nondum 
tibi persuasi nullos viuere iucundius, quam qui cum pietate degunt? 
SPVDAEVS. Vtinam itidem sit persuasum omnibus! 

HEDONIVS. Quod si Epicurei sunt, qui suauiter viuunt, nulli verius sunt Epi- 
curei quam qui sancte pieque viuunt. Et si nos tangit cuta nominum, nemo 
magis promeretur cognomen Epicuri, quam adorandus ille Christianae philo- 
sophiae princeps. Graecis enim ézíxoupog auxiliatorem declarat. Quum 
naturae lex esset vitiis tantum non oblitterata, quum Mosi lex magis iritaret 
cupiditates quam sanatet, quum impune regnaret in mundo tyrannus Satanas, 


396-405 Tout ce passage rappelle Conuiuium — 411 quo rarior Voir Aristot., 7. c. 

religiosum, pp. 231-266. 413 Voluptates luv. XI, 208. Voir D, p. 145, 
406 Aristoteli Voir Aristot. Gen. an. I, 18, l. 602. 

solus ille pereunti humano generi praesentaneam attulit opem. Proinde vehe- 
menter falluntur quidam, qui blaterant Christum natura fuisse tristem quem- 
piam ac melancholicum nosque ad inamoenum vitae genus inuitasse. Imo is 
vnus ostendit vitam omnium suauissimam veraeque voluptatis plenissimam, tan- 
tum absit lapis ille Tantaleus. 

SPVDAEVS, Quid istuc aenigmatis est? 

HEDONIVS. Ridebis fabulam, sed hic iocus seria ducit. 

SPVDAEVS. Expecto iocum serium. 

HEDONIVS. Narrant ii, quibus olim studio fuit philosophiae praecepta fabula- 
rum inuolucris tegere, Tantalum quendam adhibitum fuisse deorum mensae, 
quam volunt esse lautissimam. Quum hospes esset dimittendus, Iupiter hoc 
suae dapsilitatis esse ratus, ne conuiua discederet absque xenio, permittit, vt 
quod vellet peteret, accepturus quicquid petisset. Tantalus autem stolidus, vt 
qui beatitudinem hominis ventris et gulae delectatione metiretur, optauit vt 
sibi per omnem vitam liceret tali mensae accumbere. Annuit Iuppiter et ratum 
etat votum. Tantalus assidet mensae omni genere deliciarum instructae; apposi- 
tum est nectar nec desunt rosae nec odores, qualibus deorum nares possint 
oblectari; adstat pocillator Ganymedes aut Ganymedi similis, circumstant 
Musae suauiter canentes, saltat ridiculus Silenus nec absunt moriones, breuiter 
quicquid vllum hominis sensum possit oblectare. Sed inter haec omnia ille 
sedet tristis, suspirans et anxius nec hilarescens risu nec attingens apposita. 
SPVDAEVS. Quid in causa? 

HEDONIVS. Quoniam supra caput accumbentis de pilo pendet ingens saxum 
iamiam casuro simile. 

SPVDAEVS. Ego me a tali mensa subducerem. 

HEDONIVS. Sed illi votum transiit in necessitatem; neque enim Iuppiter tam 
placabilis est quam noster Deus, qui perniciosa vota mortalium rescindit, si 
modo poeniteat. Quanquam et alioqui, ne se Tantalus subducat, vetat idem 
lapis, qui prohibet vesci. Metuit enim, ne, si se commouerit, ilico saxi ruina 
contetatut. 

SPVDAEVS. Ridiculam fabulam. 

HEDONIVS. At nunc audi, quod non rideas. Vulgus a rebus externis petit 
vitam iucundam, quum eam non praestet nisi mens secura; nam sibi male 
consciis saxum multo grauius impendet, quam impendet Tantalo. Imo non 
impendet, | sed vrget premitque mentem; nec inani metu discruciatur animus, 
sed in singulas horas expectat, vt coniiciatur in gehennam. Obsecro, quid est 
tam suaue in rebus humanis, quod mentem tali saxo pressam possit vere 
exhilarare? 

SPVDAEVS. Nulla profecto res, nisi vel dementia vel incredulitas. 
HEDONIVS. Haec si perpenderent adolescentes, qui voluptatibus ceu poculo 


430 Tantaleus Voir Adag. 1807 (LR YI, 665 — 465—466 poculo Circeo Voir Adag. 3843 (LBTI, 
D): «Tantali lapis»; Otto No. 1742. 1154 C): «Circeo poculo»; Otto No. 390. 

Circeo dementati pro vere iucundis amplectuntur mellita venena, quanto 
studio cauerent, ne quid per incogitantiam admitterent, quod in omnem vitam 
mordeat animum. Quid non facerent, vt hoc viaticum pararent senectuti ven- 
turae, mentem sibi bene consciam et famam nulla labe contaminatam? Quid 
autem illa senectute miserius, quae, quum fespicit in tergum, magno cum 
horrore videt, quam speciosa sunt quae neglexit, quam foeda quae amplexa 
est? Rursus, quum a fronte prospicit, cernit imminere diem supremum et ab 
hoc protinus aeternae gehennae supplicia. 

SPVDAEVS. Felicissimos arbitror, qui primam aetatem seruarunt incontamina- 
tam et in pietatis studio semper proficientes peruenerunt vsque ad senectutis 
metam. 

HEDONIVS. Proximus locus debetur iis, qui a iuuenili temulentia matute resi- 
puerint. 

SPVDAEVS. Sed quid consilii das illi misero seni? 

HEDONIVS. Nulli despe|randum, quam diu spirat; iubebo ad Domini clemen- 
tiam confugere. 

SPVDAEVS. Sed quo fuit vita longior, hoc magis accreuit scelerum cumulus 
iam harenam exuperans, quae est in littore maris. 

HEDONIVS. Sed eas harenas longe superant misericordiae Domini. Harena, 
tametsi non est homini numerabilis, finito tamen est numeto; at Domini cle- 
mentia nec modum nec finem nouit. 

SPVDAEVS. Sed non est spatium breui morituro. 

HEDONIVS. Quo minus est spacii, hoc clamet ardentius. Apud Deum satis 
longum est, quod a terris ad coelum valeat pertingere. Penetrat autem et breuis 
precatio coelum, modo vehementi spiritus impetu eiaculetur. Euangelica pec- 
catrix fertur per omnem vitam egisse poenitentiam. Sed latro in ipsa morte 
quam paucis verbis impetrauit a Christo paradisum. Si toto pectore clamauerit 
Miserere mel, Deus, secundum magnam misericordiam tuam, Dominus tollet saxum 
Tantaleum; dabit auditui ilius gaudium et laetitiam ef exultabunt de condonatis 
peccatis ossa per contritionem Jumiliata. 


480 Nulli ... spirat Voir Adag, 1212 (LB II, 40. 
526 E): «Aegroto, dum anima est, spes 493 Miserere mei Ps. 50, 2. 
est»; Cic. A77. IX, 10, 5; Otto No. 1681. 494 gaudium Ps. 50, 10. 
492 impetranit a Christo paradisum N oit Le. 23, 

Cette lettre au lecteur apparaît dans l'édition des Co/loquia publiée par Froben en 
juin 1526 (K) sous la date du 21 mai 1526. Elle est reproduite dans les éditions 
suivantes, avec des additions importantes à partir de mars 1529 (M) et surtout 
de septembre 1529 (JN). Toutefois, Érasme conserve au De vtilitate remanié la 
date de 1526. 

Les critiques nombreuses et véhémentes des théologiens de Louvain, de Parts 
et d'ailleurs sont à l'origine de cette lettre apologétique. Les Colloquia, à en 
croire leurs censeurs, font montre d'irrévérence, d'impiété et méme d'hérésie. 

Dés 1522, Érasme doit défendre son livre contre Egmondanus, son grand 
adversaire louvaniste!. En Angleterre aussi, des critiques se font jour. La lettre? 
d'Érasme à John Longlond, évêque de Lincoln, est une première ébauche du 
De vtilitate. 

Le 16 mai 1526, après de longs débats, la Sorbonne condamne les Co//oquia. 
Les censures ne seront pas imprimées avant 1531: Érasme y répondra longue- 
ment l’année suivante. 

Il n'est pas douteux que le De vtilitate ne soit une réplique d'Érasme à ses 
détracteurs, encore qu'il n'ait pu connaitre alors le détail des censures. En tout 
cas, le De viilitate nous éclaire sur la pensée d'Érasme et sur ses réactions. Le 
texte semble avoir été bien accueilli en Espagne?, mais il ne peut changer les 
sentiments des théologiens traditionnels. 

En 1528, une nouvelle offensive parisienne! pousse Érasme à revoir et à aug- 
menter sa lettre sur l'utilité des Co//oquia. Il ajoute aux éditions de mars et de 
septembre 1529 quelques notes relatives à huit des dialogues parus respective- 
ment en 1527 et en mars 1529, ainsi qu'une conclusion nouvelle. 

Les éditions ultérieures reproduisent le texte de septembre 15 29, mais toujours 
sous la date de 1526! 


! Epp. 1299, ll. 54-71; 1300, ll. 14-42; 1301, etc. 
? Ep. 1704, ll. 23-42. 

3 Epp. 1791, ll. 1-8; 1847, ll. 6-7. 

* Ep. 2037, ll. 13-21. 

La lettre débute par un bref rappel de l'histoire du livre, avec un mot spirituel 
sur l'édition subreptice des Formulae en 1518: «Prima pars huius operis, quae 
mea fuit et non mea» (l. 7). 

Érasme montre ensuite la portée religieuse des Colloquia. Il réfute les repro- 
ches que l'on pourrait adresser à ses dialogues. C'est presque toute son œuvre, 
jusqu'en 1526, qu'il passe ainsi en revue. Vingt-neuf dialogues sont évoqués, 
les uns en quelques mots, d'autres avec des développements variés. 

Sur ces vingt-neuf dialogues, quatorze n'avaient pas été atteints par le juge- 
ment des théologiens de Paris. Par contre, on est étonné de ne pas trouver, dans 
la lettre d'Érasme, mention des colloques suivants: Nawfragium, Diuersoria (F), 
Epithalamium (ET), Echo (K). Il est vrai que la plupart d'entre eux ne prêtent 
guère à discussion, pas plus que les premières Formulae.s 

L'omission du Naufragium est difficilement explicable. Érasme devait pré- 
voir que ce dialogue - qui compararait Marie à Vénus et ridiculisait l'invocation 
des saints — susciterait des objections passionnées.$ 

D'autte part, il est assez piquant de constater les précautions que prend Éras- 
me, en mars 1529, lorsqu'il assume préventivement la défense de six nouveaux 
colloques?, au moment méme oü il les publie: Charon, Synodus grammaticorum, 
Cyclops, Coniugium impbar,‘Inredc &vviertoc et Senatulus. Le nombre des colloques 
dont Érasme fait l'éloge s'éléve alors à trente-sept. 

En septembre 1529, Érasme met la dernière main au De vtilitate. Aucun nou- 
veau dialogue n'est cité, mais il attaque ouvertement la Sorbonne et ses deputati 
male putati (l. 290). On pourrait méme croire qu'il possède le texte des censures? 
s’il ne les citait inexactement?. Il revient à la Pietas puerilis, au Conuiuium profa- 
uum, à la Virgo mioéyauoc, à V "Iy8uogoytia et à V'nguisitio. Il conclut en dénon- 
cant les fauteurs de discorde et en conseillant la paix dans la charité. 

Au total, le De vtilitate colloquiorum porte les marques d'une rédaction rapide!o, 
agréable d'ailleurs, éloignée de toute analyse systématique. Érasme y déploie 
ses dons de polémiste et de pédagogue. Il insiste, avec prédilection et avec bon- 
heut, sur le gente littéraire de son livre, «quod ludendo discitur» (1. 26). Adroi- 
tement, il se compare à Socrate :«Socrates philosophiam e coelis deduxit in 
tertas, ego philosophiam etiam in lusus, confabulationes et compotationes 
deduzi» (ll. 179-181). Il se vante d’avoir joué plusieurs rôles, sans qu'aucun de 


5 Sauf le De valetudine aduersa (Male viuere). Voir Declarat. ad cens. Lutet., LB TX, 929 D. 

6 I] le vit bien en 1531: Declarat. ad cens. Lutet., LB IX, 942 C-943 F. 

7 En méme temps que de deux colloques publiés en 1527 (L): De rebus ac vocabulis et Dispar 
conuiuium. 

8 Voir les ll. 296—298. Érasme a peut-être obtenu la communication de l'un ou l'autre passage, 
mais la comparaison avec le texte des censures n'enlève pas le doute: Declarat. ad cens. Lutet., 
LB IX, 929 À. 

9 Érasme donne (l. 311) un extrait de Pieza puerilis cité, dit-il, pat ses censeuts, ce qui est 
inexact. 

19 On a remarqué la faiblesse de certains de ses arguments. Voir Craig Thompson, The 
Colloquies of Erasmus, Chicago, 1965, p. 286. 

ses personnages ne soit son porte-parole: «Stulti personam suscepi» (l. 285). 

Érasme minimise volontiers les critiques de ses adversaires; parfois, il joue 
sur les mots; il lui arrive méme de nier l'évidence, mais il est ferme sur l'essen- 
tiel, en ceci qu'il maintient contre tous la primauté des belles-lettres, les droits de 
la paix et les exigences de la Philosophie du Christ. 

En 1551, la Sorbonne, nullement convaincue par la lettre apologétique qui 
accompagne les Colloquia, publie enfin chez Josse Bade sa Deferminatio Facultatis 
Theologiae in schola Parisiensi super quamplurimis assertionibus D. Erasmi Roterodami. 
La Faculté de Théologie ne tient aucun compte du De véilitate, ni des Colloquia 
publiés aprés 1526. Sa critique, trés acérée, atteint dix-sept dialogues. 

Érasme aurait pu, en guise de réponse, gonfler le De vtilitate. 11 préféra ri- 
poster point par point et permettre à ses lecteurs de porter un jugement à la fois 
sut les censures et sur ses justifications. Ses Declarationes ad censuras Lutetiae 
vulgatas sub nomine Facultatis Theologiae Parisiensis furent éditées à Bâle en 1532, 
chez Jérôme Froben et Nicolas Episcopius'!. C'est le dernier témoignage écrit 
de l'émoi provoqué chez les théologiens par les Co/loguia d'Érasme. 


I LBIX, 928-954. 

DESIDERIVS ERASMVS ROTERODAMVS, DE VTILITATE COLLOQVIORVM, 
AD LECTOREM 

Adeo nunc in omnes et in omnia per vniuersum orbem grassatur comitata furiis 
J 9txBo^$, vt tutum non sit vllum emittere librum nisi satellitio munitum. Quan- 
quam quid satis esse tutum possit aduersus sycophantae morsum, qui velut 
aspis ad vocem incantantis, ita ad omnem purgationem quamuis iustissimam 
obturat aures? Prima pars huius operis, quae mea fuit et non mea, temeritate 
cuiusdam erat edita. Quam quum ingenti applausu viderem exceptam a studio- 
sis, abusus sum affectu vulgari ad profectum studiorum. Quandoquidem nec 
medici semper aegrotis ministrant saluberrima, sed illis nonnihil concedunt ob 
hoc ipsum, quod vehementer appetant. Itidem mihi visum est hoc genus ille- 
cebris inescare teneram aetatem, quae iucundis facilius ducitur, quam seriis aut 
exactis. Itaque quod aeditum erat repurgaui, deinde adieci quae moribus etiam 
formandis conducerent, velut irrepens in animos adolescentum, quos recte 
scripsit Aristoteles inidoneos auditores Ethicae philosophiae duntaxat eius, 
quae seriis praeceptis traditur. Quod si quis clamet indecorum homini seni sic 
pueriliter ludere, nihil moror quam pueriliter, modo vtiliter. Et si laudantur 
literatores aetate prouecti, qui pueritiae crustulis blandiuntur, elementa velint vt 
discere prima, mihi non arbitror vitio verti debere, quod simili studio iuuentu- 
tem illecto, vel ad elegantiam Latini sermonis, vel ad pietatem. Adde quod bona 
prudentiae pars est nosse stultas vulgi cupiditates et absurdas opiniones. Eas 
arbitror satius ex hoc libello discere, quam experientia, stultorum magistra. 
Multis amara sunt grammatices praecepta. Aristotelis Ethice non est apta pueris. 
Theologia Scoti minus, ne viris quidem admodum vtilis ad parandam bonam 
mentem, et plurimum habet momenti gustum optimarum rerum protinus in- 


7 obturat K L N-Q: et obturat M 


15 Aristoteles Voir Aristot. Eth. Nic, T, 3. vt pueris olim dant crustula blandi doc- 

seuisse teneris animis. Et haud scio an quicquam discitur felicius, quam quod 
ludendo discitur. Est hoc nimirum sanctissimum fallendi genus, per impostu- 
ram dare beneficium. Laudantur enim medici, qui sic fallunt aegrotos. Et tamen, 
si nilhil hic aliud quam nugatus fuissem, videbantur laturi; nunc quoniam 
praeter linguae politiem inspersi quaedam, quae mentem instruant ad religio- 
nem, calumniantur, ac perinde quasi dogmata Christianae professionis hic serio 
pronuncientur, ita syllabas etiam ad viuum excutiunt. Id quam faciant inique, 
magis erit perspicuum, vbi declararo colloquiorum aliquot non vulgarem vtili- 
tatem. Vt enim omittam tot serias sententias mediis iocis admixtas, tot fabulas, 
tot historias, tot rerum naturas dignas cognitu, in colloquio De visendo loca 
sacra cohibetur superstitiosus et immodicus quorumdam affectus, qui summam 
pietatem esse ducunt vidisse Hierosolymam; et huc per tanta terrarum marisque 
spatia currunt senes episcopi, relicto grege, qui curandus erat, huc viri principes 
relicta familia ac ditione, huc mariti relictis domi liberis et vxore, quorum morti- 
bus ac pudicitiae necessarius erat custos, huc adolescentes et foeminae, non sine 
graui discrimine morum et integritatis. Quidam etiam iterum atque iterum re- 
currunt, nec aliud faciunt per omnem vitam, et interim supetstitioni, inconstan- 
tiae, stultitiae, temeritati praetexitur religionis titulus, ac desertor suorum 
contra doctrinam Pauli sanctimoniae laudem aufert, ac sibi quoque pietatis 
omnes numeros explesse videtur. Paulus 1. Timoth. 2 intrepide pronunciat: 57 
quis autem suorum ef maxime domesticorum curam non babet, fidem abnegauit, et est 
infideli deterior. Atque hic Paulus loqui videtur de viduis, quae liberos ac nepotes 
negligunt, idque praetextu religionis, dum sese mancipant obsequiis Ecciesiae. 
Quid dicturus de maritis, qui destitutis teneris liberis, vxore iuuencula, idque in 
re tenui, proficiscuntur Hierosolymam. Ex multis vnicum exemplum proferam 
nec tam recens, vt metuenda sit inuidia, nec tam vetus, quin nepotes supersint, 
quos damni magnitudo non sinit obliuisci rei gestae. 

Vir quidam praepotens decreuerat ante mortem inuisere Hierosolymam, pio 
quidem animo, sed patum felici consilio. Rebus igitur ordinatis, facultatum 
omnium, vxoris quam grauidam reliquit, oppidorum et arcium curam tutelam- 
que commifsit Archiepiscopo, ceu patenti. Vbi rumor allatus est hominem in ea 
peregrinatione perisse, Archiepiscopus pro parente gessit praedonem, occu- 
pauit possessiones omnes defuncti, denique et arcem munitiorem, in quam 
grauida confugerat, vi expugnauit, et ne superesset vltot atrocissimi facti, graui- 
da confossa simul cum foetu periit. Nonne pium erat tali viro dissuadere pericu- 
losam et non necessariam profectionem? Huius generis quam multa comperian- 
tut exempla, caeteris aestimandum relinquo. Ne quid interim dicam de sumpti- 
bus, quos vt fateamur non omnino perire, tamen nemo prudens non fatebitur 

in vsus longe meliores impendi potuisse. Quod autem ad religionem attinet, 
diuus Hieronymus laudat Hilarionem, quod cum esset Palaestinus et in Palaesti- 
na viueret, tamen semel duntaxat viserit Hierosolymam, ob loci viciniam, ne 
videretur contemnere loca sacra. Si merito laudatus est Hilarion, quod abstinuit 
ab Hierosolyma tam vicinus, ne Deum angusto loco claudere videretur, semel 
tantum adierit ob loci propinquitatem, ne quos offenderet, quid dicendum est 
de his, qui ex Anglia et Scotia tantis impendiis per tot discrimina petunt Hiero- 
solymam, praesertim domi relictis charissimis, quibus iuxta doctrinam Apostoli 
debent perpetuam curam? Clamat sanctus Hieronymus: Non magnum est Hiero- 
solymis fuisse, sed bene vixisse magnum est. Et tamen aetate Hieronymi proba- 
bile est euidentiora vestigia veterum monumentorum extitisse, quam nunc 
extant. De votis disputationem aliis relinquo, tantum hoc agit colloquium, ne 
quis temere talia vota suscipiat; id esse verum declarant mea verba pag. 41: 
praesertim quum domi baberem vxorem, integra adhue aetate, liberos et familiam quae 
pendebat ex me et opera mea quotidiana alebatur, et caetera quae sequuntur. De votis 
igitur susceptis nihil dicam, nisi quod si Summus essem Pontifex, non admo- 
dum grauate relaxarem obstrictos. In suscipiendis, quemadmodum fateor fieri 
posse, vt aliquis cum fructu pictatis cat Hierosolymam, ita non dubitarem multis 
ex terum circunstantiis dare consilium, vt eas impensas, tempus et operam in- 
sumerent in alia quae propius conducunt ad veram pietatem. Haec arbitror esse 
pia, eoque considerata multorum vel leuitate vel ignorantia vel superstitione, 
visum est super ea re monere iuuentutem, neque video quos offendere debeat 
haecadmonitio, nisi forte quosdam istos, quibus charior est quaestus quam pietas. 
Nec illic damno pontificias indulgentias aut diplomata, sed taxo nugacissimum 
nugatorem, qui ne cogitans quidem de corrigenda vita totam spem collocarat in 
condonationibus humanis. Hic si quis mihi consideret, quanta iactura pietatis 
nata sit inter mortales, partim ex eorum vitio, qui prostituunt pontificias indul- 
gentias, partim eotum culpa, qui illas secus quam oportet accipiunt, fatebitur 
operaeprecium iuuentutem super hac re commonitam esse. Verum hoc modo 
parum consultum est commissionariis. Audi, o bone; si viri boni sunt, gaude- 
bunt esse monitos simplices; sin potior est illis quaestus quam pietas, valeant. 
In colloquio De captandis sacerdotiis taxo eos, qui Romam cursitant, venantur 
sacerdotia, crebro graui iactura tum morum tum pecuniae, eoque deduco set- 
monem, vt sacerdos pro concubina lectione bonorum autorum semet oblectet. 
In Militis confessione taxo facinora militum et impiam militum confessionem, 
vt adolescentes ab eiusmodi moribus abhorreant. 
In Monifis baedagogicis doceo puerum verecundiam ac mores aetati decoros. 

In Pietate puerili nonne piis praeceptis imbuo puerilem animum ad studium 
pietatis? Nam quod quidam arrodebant de confessione, mera fuit calumnia, cui 
iampridem respondi. Doceo confessionem esse suscipiendam perinde quasi 
nobis esset instituta a Christo. Caeterum an id sit factum, nec refellere est ani- 
mus, nec asseuerate, quod nec mihi satis persuasum est, necaliis probare possim. 
Quod autem admoneo de genere vitae sero deligendo deque seligendo sacerdo- 
te cui committas arcana tua, iudicabam adolescentibus esse necessarium, nec 
video quur me debeat poenitere. At sic erunt pauciores monachi et sacerdotes. 
Fortassis erunt, sed meliores. Idem probabit quisquis vere monachus est. Porro 
qui venantur proselytos vel ad praeldam vel ob superstitionem, dignissimi 
sunt qui omnibus omnium scriptis traducantut, quo resipiscant. 

In Conuiuio prophano non damno constitutiones Ecclesiae de ieiuniis ac delectum 
ciborum, sed indico superstitionem quorundam, qui his plus tribuunt quam 
oportet, negligentes eorum, quae magis faciunt ad pietatem, damnoque eorum 
crudelitatem, qui haec exigunt ab his, a quibus Ecclesiae mens non exigit, item 
eorum praeposteram sanctimoniam, qui ex huiusmodi rebus condemnant proxi- 
mum. Hic si quis reputet quanta verae pietatis lues hinc nata sit inter mortales, 
fatebitur vix aliam admonitionem esse magis necessariam, sed hac de re copio- 
sius alias respondebimus. 

In Conuiuio religioso, quum omnes faciam alienos a sacris et coniugatos, satis 
doceo quale debeat esse conuiuium omnium Christianorum. Ad quam formam 
si sacerdotes quidam et monachi conferant sua conuiuia, intelligent quantum 
absint ab ea perfectione, qua conueniebat illos laicis antecellere. 

In Apotheosi doceo quantum honoris debeatur egregiis viris, qui suis vigiliis 
bene meriti sunt de liberalibus studiis. 

Sunt inepti, quibus colloquium Proci e£ puellae videatur lasciuum, quum nihil 
fingi possit castius. Si res honesta est matrimonium, et procum agere honestum 
est. Atque vtinam omnes proci tales essent qualem hic fingo, nec aliis colloquiis 
coirent matrimonia. Quid facias istis ingeniis tetricis et ab omnibus gratiis 
alienis, quibus impudicum videtur quicquid amicum est ac festiuum? Haec 
puella negat proco discessuro osculum, quo totam virginitatem illi seruet illiba- 
tam. Quid autem nunc vulgo non dant puellae procis? Deinde non vident quam 
multa philosophica sint inspersa iocis; de non praecipitando coniugio, de delec- 
tu non solum corporum, sed multo magis animorum, de firmitate coniugii, de 
non contrahendo matrimonio sine consensu parentum, de caste colendo matri- 
monio, de sancte educandis liberis. Postremo puella comprecatur Christum, vt 

illius auspiciis sit felix connubium. An haec non conuenit scire iuuenes? Et qui 
hanc lectionem ob lasciuiam putant esse noxiam pueris, patiuntur illis praelegi 
Plautum et Facetias Poggi. Praeclara iudicia. 

In Virgine misogamo detestor eos qui adolescentes aut puellas inuitis patentibus 
pelliciunt in monasterium, abutentes illorum vel simplicitate vel superstitione, 
persuadentes eis non esse spem salutis extra monasteria. Nisi talibus piscatoribus 
plenus est mundus, nisi innumera felicissima ingenia per istos infelicissime se- 
peliuntur ac defodiuntur viua, quae fuissent electa vasa Domini, si iudicio sump- 
sissent institutum naturae congruens, non recte admonui. At si quando cogar 
in hoc argumento proferre quod sentio, sic depingam et plagiarios illos et ipsius 
mali magnitudinem, vt nullus non fassurus sit me non sine causa haec monuisse, 
quanquam ciuiliter, ne malis daretur ansa delinquendi. 

In proximo colloquio non induco virginem quae professa mutarit institutum, 
sed quae ante peractam professionem redierit ad parentes quos habebat optimos. 

In Mempsigamo quam multa sunt philosophica, de celandis maritorum vitiis, 
de non interrumpenda coniugum beneuolentia, de sarciendis offensis, de corri- 
gendis maritorum moribus, de obsequiis erga maritos. Quid aliud docet Plutar- 
chus, Aristoteles et Xenophon, nisi quod hic personae vitam quandam addunt 
orationi. 

In colloquio Militis e£ cartusiani simul depingo et insaniam iuuenum, qui 
procurrunt ad bellum, et pii Cartusiani vitam, quae sine studiorum amore non 
potest non esse tristis et inamoena. 

In Pseudocbeo depingo quorundam ingenia, qui nati sunt ad mentiendum, quo 
quidem hominum genere nihil execrabilius. 

In colloquio Adolescentis e£ scorti, nonne et lupanaria facio casta? Quid autem 
dici potuit efficacius vel ad inserendam adolescentum animis pudicitiae curam, 
vel ad reuocandas ab instituto non minus erumnoso quam turpi puellas ad 
quaestum expositas? Vnica vox commouit quosdam, quod impudica puella 
blandiens adolescenti vocat illum suam mentulam, quum hoc apud nos vulga- 
tissimum sit etiam ho[nestis matronis. Hoc qui ferre non potest, pro mea men- 
tula scribat mea voluptas, aut si quid aliud mauult. 

In Conuinio poetico doceo, cuiusmodi debeat esse conuiuium inter studiosos, 


148 ciuiliter K L: ciuiliter, id quidem a me factum est! M-Q | 160 execrabilius K L: exe- 

parcum sed festiuum et hilare, conditum literatis fabulis, sine rixis, sine ob- 
trectatione, sine turpiloquio. 

In Znquisitione doceo summam catholicae professionis, idque aliquanto viui- 
dius ac liquidius quam docent theologi magni nominis, inter quos pono et Ger- 
sonem, quem interim honoris gratia nomino. Ideo potro fingo personam Lu- 
therani, quo facilius redeant in concordiam, inter quos de praecipuis articulis 
orthodoxae professionis conuenit. Etiam si reliquam Inquisitionis partem non 
addidi propter haec exulceratissima tempora. 

In Senili colloquio quam multa velut in speculo exhibentur, quae vel fugienda 
sunt in vita, vel vitam reddunt tranquillam. Haec praestat adolescentes ex fes- 
tiuis colloquiis quam experimentis discere. Socrates philosophiam e coelo de- 
duxit in terras, ego philosophiam etiam in lusus, confabulationes et compota- 
tiones deduxi. Oportet enim et ludicra Christianorum sapere philosophiam. 

In Ptochoplusiis, quam multa sunt ad quae pastores rusticani, rudes et indocti, 
nihilque minus quam pastores, possint suam vitam corrigere? Praeterea quae 
adtollendam stultam gloriam vestium, rursus ad cohercendam illorum insaniam, 
qui monachorum cultum execrantur, quasi per se mala sit vestis. Et obiter de- 
scribitur forma, quales debeant esse monachi qui per vicos obambulant. Neque 
enim admodum multi tales sunt quales hic describo. 

In Erudita puella simul et Paulae, Eustochii, Marcellae vetus exemplum re- 
nouo, quae cum integritate morum coniunxerunt studium literarum, et Mo- 
nachos abbatesque sacrorum studiorum osotes, luxui, ocio, venationibus 
aleaeque deditos, puellae coniugatae exemplo extimulo ad aliud studiotum 
genus ipsis magis congruens. 

In Spectro detego technas impostorum, qui credulis simplicium animis solent 
illudere, fingentes apparitiones daemonum et animatum vocesque diuinas. 
Quantam vero pestem hae praestigiae inuexerunt pietati Christianae. Quoniam 
autem rudis ac simplex aetas huiusmodi fraudibus potissimum est obnoxia, 
visum est exemplo non inamoeno depingere modum imposturae. Sicimpositum 
fuit Celestino Pontifici Romano. Sic Bernae delusus iuuenis a monachis. Sic 
commentitiis otaculis et hodie plurimi deluduntur. Huic affinis est magia, et 
eodem nomine, sed cognomine blandiens naturalis. 

Nec minima pars humanarum calamitatum est A/cumistica, quae doctis etiam 
et cotdatis viris imponit, adeo morbus hic adlubescit, si quem corripuerit. Simi- 
les imposturas taxo in Hippoplano et Piochologia, rursus in Conuinio fabuloso. Ex 
his si nihil aliud discerent pueti quam latine loqui, quanto plus laudis mea me- 
reretur industria, qui per lusum ac voluptatem id facio, quam illorum, qui 

misere iuuentuti Mammetrectos, Brachylogos, Catholicontas et significandi 
modos obtrudebant. 

In Puerpera, praeter naturalium rerum cognitionem, quam multa sunt mora- 
lia de cura matrum erga liberos primum infantes, mox grandiores. 

In Peregrinatione religionis ergo taxo istos qui per tumultum eiecerunt omnes 
imagines e templis, rursus eos qui insaniunt in peregrinationes, quae suscipiun- 
tur praetextu religionis, vnde iam et sodalitates inuentae sunt. Qui Hierosoly- 
mae fuerunt, cquites aurati vocantur seque fratres vocant et in die palmarum 
setio rem agunt ridiculam, fune trahentes asinum; ipsi non multum diffe- 
rentes ab asino ligneo quem trahunt. Id imitati sunt qui Compostellam adie- 
runt. Dentur haec sane, dentur affectibus hominum, at non ferendum, quod hinc 
sibi vindicant pietatem. Notantur et ii, qui reliquias incertas pto certis os- 
tendunt, qui his plus tribuunt quam oportet, qui quaestum ex his sordide 
faciunt. 

In Jebzbyopbagia tracto quaestionem de constitutionibus humanis, quas qui- 
dam prorsus reiiciunt, multum aberrantes a recta ratione, quidam propemodum 
anteponunt diuinis legibus, rursus alii abutuntur et diuinis et humanis consti- 
tutionibus ad quaestum ac tyrannidem. Conor itaque partem vtramque ad mo- 
derationem temperare, inquitens vnde natae sint et quibus gradibus huc vsque 
progressae constitutiones humanae, quos et quatenus obligent, ad quid|condu- 
cant, quantum distent a diuinis, obiter indicans praepostera mortalium iudicia, 
quibus iam olim mundus plenus est, et vnde totus hic orbis tumultus natus est. 
Haec ideo quoque tractaui copiosius, quo doctis suppeditarem occasionem ac- 
curatius hisce de rebus scribendi. Nam quae adhuc prodierunt non satisfaciunt 
curiosis. Traducere scortationem, temulentiam, adulterium non perinde ad rem 
pertinebat, quandoquidem haec mala nullum fallunt. Sed ex his est periculum 
verae pietatis, quae vel non sentiuntur vel sanctimoniae fallaci specie blandiun- 
tut. Quod si quis calumnietur personis sordidis affingi theologicam disputatio- 
nem, ab his talia nunc in omnibus conuiuiis disputantur, et huiusmodi personis 
opus erat familiatius crassiusque tem tractatuto. 

In Funere, quoniam mors arguere solet Christianam fiduciam, in duobus idio- 
tis depinxi diuersum mortis genus, velut imagine viua ponens ob oculos dis- 
similem excessum eorum qui fidunt rebus commentitiis et qui spem salutis fixe- 
runt in misericordia Domini, obiter taxans diuitum stultissimam ambitionem, 
qui luxum ac superbiam suam et vltra mortem proferunt, quam mots saltem 

debebat auferre, simul eorum perstringens vitium, qui sui compendii gratia 
stultitia locupletum abutuntur, quam ipsi potissimum debebant corrigere. Quis 
enim audebit libere monere potentes ac diuites, si monachi, qui se profitentur 
mundo mortuos, palpantur illorum vitiis? Si nulli cales sunt, quales descripsi, 
tamen ostensum est exemplum quod oportet vitari; sin vulgo referuntur longe 
his quae proposuimus execrabiliora, qui sunt aequi meam agnoscant ciuilitatem 
suumque vitium corrigant, et si vitio vacant ipsi, alios peccantes vel emendent 
vel coherceant. Nullum ordinem petstrinximus, nisi forte totum Christianis- 
mum infamat, qui quicquam monendi gratia dixerit in corruptos Christiano- 
rum mores. Quos tantopere mouet honos ordinis, eos in primis compescere 
debebant, qui palam factis suis dehonestant ordinem. Nunc quum illos, vt ger- 
manos sodales agnoscant, foueant ac tueantur, qua fronte causantut a bene mo- 
nente laedi existimationem ordinis? Quanquam quae ratio dictat, sic habendam 
huius aut illius humanae sodalitatis rationem, vt publicam Christianorum vtili- 
tatem negligas? 

In Differentia verborum ac rerum, taxo ptaepostera quorundam iudicia. In 
Conuiuio vario commonstro rem ciuilitati congruam. In Charonte detestot bellum 
inter Christianos. In Syrodo grammaticorum rideo studium cuiusdam Carthusiani, 
suo iudicio doctissimi, qui quum in graecas litteras soleat stolidissime debac- 
chari, nunc libro suo indiderit graecum titulum, sed ridicule, anticomaritas 
dicens, quos appellare poterat antimarionos vel antidicomariones. In Cyc/ope 
taxo quosdam, qui Euangelium semper habent in ore, quum in vita nihil sit 
Euangelicum. In Conzugio impari pono ob oculos vulgi stultitiam, qui in spon- 
salibus supputant dotis modum nec ad rationem vocant sponsi scabiem lepra 
deteriorem. Atque id hodie fit tam passim, vt nemo miretur, quum nihil sit in 
liberos crudelius. In Ewentita nobilitate depingo genus hominum, qui sub vmbra 
nobilitatis existimant sibi nihil non licere, quae praecipua pestis est Germaniae. 
In Senatulo traducturus eram vitia quaedam mulierum, sed ciuiliter, ne quis 
expectet tale quippiam quale habet Tuuenalis. Verum hoc agenti obortus est 
quidam ‘Irredc äirroc, lupus, vt aiunt, in fabula. Reliqua fere comparata sunt 
ad voluptatem, sed non illiberalem. Non hoc est honestare ordines, sed erudire. 
Quapropter omnibus ordinibus et priuatim et publice rectius consultum fuerit, 
si deposita quiduis calumniandi rabie candidis animis amplectamur omnes, 
quicquid pio studio in publicam vtilitatem adfertur. Aliis aliae sunt dotes et 
alios alia capiunt, milleque modis homines trahuntur ad pietatem. Laudatum 
est Iuuenci studium, qui sacram euangeliorum historiam carmine prodidit. Nec 

sua laude fraudatus est Arator, qui idem fecit in Acta apostolorum. Aduersus 
haereticos tubam intendit Hilarius, argutatur Augustinus, Hieronymus dialogis 
pugnat, Prudentius vario metri genere dimicat, Thomas et Scotus dialectices ac 
philosophiae praesidiis pugnat. Simile studium omnium, sed dissimilis singu- 
lorum ratio. Non reprehenditur diuersitas, quae scopum eundem petit. Praele- 
gitur pueris | Petrus Hispanus, quo dociliores veniant ad Aristotelem. Multum 
enim promouit, qui gustum dedit. Atqui hic libellus, si tenerae pubi praelega- 
tut, tradet illos ad multas disciplinas magis habiles, ad poeticen, ad rhetoricen, 
ad physicen, ad ethicen, demum ad ea quae sunt pietatis Christianae. Stulti per- 
sonam suscepi, factus ipse mearum rerum encomiastes, sed huc me compulit, 
partim quorundam improbitas nihil non calumniantium, partim Christianae 
iuuentutis vtilitas, in quam oportet omnes omnibus studiis incumbere. 

Haec ita quum habeant omnibusque qui literas didicerunt perspicua sint, est 
tamen quoddam hominum genus mire bliteon; deputatos appellant Galli, opinor 
quod male putati sint aut certe plus satis putati, qui sic pronunciant de meis 
colloquiis opus esse fugiendum praesertim monachis, quos illi religiosos appel- 
lant, et adolescentibus, eo quod ieiunia et abstinentiae Ecclesiae parui penderen- 
tut, beatae Virginis etsanctorum pro ludibrio haberentur suffragia, virginitas si 
coniugio conferatur, nullius esse aut parui momenti, religionis etiam dissuade- 
retur omnibus ingressus, quodque in eo arduae difficilesque theologiae quaes- 
tiones grammaticulis proponantur, contra statuta per magistros in artibus 
iurata. Agnoscis, mi lector, atticam eloquentiam. Vt ad extremum primo loco 
respondeam, quid artium magistri proponant grammaticulis, nescio, quae trac- 
tantur in colloquiis de symbolo, de missa, de ieiuniis, de votis, de confessione, 
nihil habent theologicae difficultatis, sed eius generis sunt, vt non oporteat ea 
quenquam nescire. Et si puetis praeleguntur epistolae Pauli, quid periculi est, si 
gustus quidam illis praebeatur theologicae difficultatis ? Ad haec quum non igno- 
rent pueris sophistices candidatis perplexas de personis diuinis statim quaes- 
tiones summae difficultatis proponi, ne dicam ociosae subtilitatis, cur nolunt 
pueros hoc discere, quod ad communem vitam pertinet? Iam si putant nihil 
referre, quid sub qua persona dicatur, intelligunt, opinor, quam multa compe- 
tiantur in euangelicis et apostolicis literis, quae secundum hanc legem manifes- 


289-386 Haec ita ... iudicium NO: om. K-M 


dition de N peut être considérée comme 
la synthèse de la pensée d'Érasme sur son 
livre en 1529. 

290 deputatos Il s'agit bien des censeurs 
désignés par la Sorbonne. Voir Declarat. 


IVe siècle est l'auteur des Æxengelicorum 
libri quattuor (CESL t. 24), poème dédié à 
Constantin, Voir aussi Resp. ad ep. Alb. 
Pii, LB IX, x115 D, 1116 A; Ep. 456, 
H, 85-86. 


277 Arator Cet écrivain du VIe siècle mit en 
vers les Actes des Apôtres (Migne, PL t. 68). 

282 Petrus Hispanus Auteur des Summulae 
logicales écrites au XIIe siècle et éditées au 
XVe siècle. 


289-386 Haec ... iudicium Cette longue ad- 


ad cens, Lutet., LBTX, 928 F. 

296—297 arduae ... contra statuta Allusion 
évidente aux censures de la Sorbonne au 
sujet des statuts des maîtres és arts. Voir 
Declarat. ad cens. Lutet., LB TX, 929 A. 


310 


315 


320 


325 


330 


335 


LB 908 


340 


750 COLLOQVIA 


tam habent blasphemiam. Multis locis approbo ieiunium, nusquam damno. Qui 
secus asseucrat, eum declarabo impudentissime mentiri. Sed in Pietate puerili, 
inquiunt, leguntur haec verba: Cum ieiunio mibi nibil est negocii. Finge haec verba 
dici sub persona militis aut temulenti, num protinus Erasmus damnat ieiunia? 
Non opinor. Nunc dicuntur ab adolescente nondum adulto, quam aetatem lex 
non obstringit ad ieiunandum. Et tamen is adolescens praeparat se ad iusta 
ieiunia. Sic enim subiicit: Sed tamen si sensero opus, prandeo coenoque barcius, quo me 
praebeam alacriorem studiis pietatis per diem festum. 

Abstinentias veto quam damnem, declarant haec verba, quae sunt in Conuiuio 
prophano : [n plerisque non res, sed animus discernit nos a Iudaeis. Illi manum abstinebant 
a certis cibis velut ab immundis et animum inquinaturir; nos quum intelligamus omnia 
munda esse mundis, tamen carni lasciuienti velut equo ferocienti pabulum subducimus, quo 
magis sit audiens dicto spiritui. Nonnunquam immoderatum suauium rerum vsum abstinen- 
tiae molestia castigamus. Paulo post reddit rationem quare Ecclesia interdixerit 
esum quorundam ciborum: omnibus, inquit, conducet. Naz tenuibus cochleis aut 
ranis licebit vesci aut cepas porrume arrodere; mediocres detrabent nonnihil quotidianis 
obsoniis, quod si quid diuites deliciantur bac occasione, suae gulae imputent, non incusent 
Ecclesiae constitutionem. Mox loquor his similia: Rursus aliquanto post: Scio medi- 
eis magnopere damnatum esse piscium esum, sed secus visum est maioribus nostris, quibus 
obtemperare religiosum est. Inibi protinus doceo hic vitandum etiam offendiculum 
infirmorum. 

Aeque falsum est in colloquiis irrideri suffragia beatae Virginis et aliorum 
sanctorum, sed illos irrideo, qui petunt a sanctis, quae non auderent a bono vito 
petere, aut hoc animo petunt a certis diuis, quasi hoc aut illud hic aut ille citius 
velit aut possit praestare quam alius aut quam ipse Christus. Imo in Puerili pie- 
tate sic loquitur puer: salutem dixi nonnullis. Quibus? Christo ac diuis aliquot. Et 
aliquanto post: Rursus tribus verbis saluto Iesum ac dinos diuasque omnes, sed nomina- 
tim Virginem matrem, tum eos quos | babeo mihi peculiares. Et infra commemorat no- 
minatim quos diuos salutet quotidie. 

Mirum vero, si procus amans laudat nuptias dicitque castum coniugium non 
multum abesse a laude virginitatis, quum Augustinus patriarcharum polyga- 
miam anteponat nostro celibatui. 

Quod obiiciunt de ingressu religionis, quam sit manifestae vanitatis declarant 
mea verba in Virgine misogamo; sic enim loquitur virgo: Dawnas igitur boc totum 
vitae institutum? Respondet iuuenis: Nequaquam, verum quemadmodum nemini sua- 
dere velim, vt quae se in boc vitae genus contecerit, luctetur emergere, ita non dubitem hor- 

tari puellas omneis, praesertim indolis generosae, ne se temere eo praecibitent, vnde post 
sese non possint explicare. Haec est illius colloquii conclusio, vtcunque certatum 
est argumentis. Obsecro, an hoc est omnibus dissuadere ingressum religionis? 
Non damnatur ingressus, sed praeceps temeritas damnatur. Haec igitur maliciose 
detorquent ad calumniam. 

At non perpendunt quam multa illic discunt grammaticuli, quae pugnant 
cum decretis Lutheranorum. In puerili aetate traditur ratio bene et vtiliter au- 
diendi missam. Docetur ratio bene et efficaciter confitendi. Admonetur puer vt, 
antequam sumat eucharistiam, confessione purget animum. Ibidem docentur 
grammaticuli, quae recepta sunt vsu populi Christiani, quum tamen in sactis 
literis non habeantur, hactenus esse seruanda, ne cui simus offendiculo. In Con- 
uiuo prophano docentur magis obtemperandum Pontificum constitutionibus 
quam medicorum consiliis, tantum admonentur in necessitate cessare vigorem 
constitutionis humanae et mentem legislatoris. Ibidem probat quispiam beni- 
gnitatem in monachorum collegia, modo detur ad vsum, non ad luxum, et po- 
tissimum detur religionis disciplinam obseruantibus. 

De constitutionibus humanis haec pronunciantur in colloquio 'Iy6uooayto: 
Pugnent qui volent, ego censeo leges maiorum reuerenter suscibiendas et obseruandas reli- 
giose, velut a Deo profectas, nec esse tutum nec esse bium de potestate publica sinistram 
concipere aut serere suspicionem. Eit si quid est tyrannidis, quod tamen non cogat ad im- 
pietatem, satius est ferre, quam seditiose reluctari. Huiusmodi permulta grammaticuli 
discunt ex meis colloquiis, quibus sic obmutmurant isti. Sed indecorum est 
theologum iocati. Saltem hoc mihi concedant apud pueros, quod ipsi permittunt 
sibi viri apud viros in vespetiis, vt vocant rem insulsam insulso vocabulo. 

Insulsas calumnias, quas in Hispaniis obiecere quidam, ostendi mera esse 
somnía hominum nec sobriotum nec latine scientium. Nec minus indoctum est, 
quod quidam pronunciauit haeretice dictum, quod in Symbolo Pater dicitur 
simpliciter autor omnium. Verum is deceptus inscitia Latini sermonis existimat 
autorem nihil aliud quam creatorem aut fabricatorem significare. Atqui si con- 
sulat eos qui callent elegantiam Romani sermonis, si euoluat Hilarium aliosque 
vetustos autores, comperiet autoritatem accipi pro eo quod scholastici vocant 
rationem perfectissimam principii, eoque Patri peculiariter tribuunt et autoris 
nomine saepe designant Patrem, quum personas inter se conferunt. An Pater 
recte dicatur causa Filii, nihil mea refert quum nunquam eo verbo sim abusus, 
nisi quod illud est verissimum, nos de Deo non posse loqui nisi verbis impro- 
priis, nec magis proprium verbum est fons aut principium aut origo quam causa. 

Iam hinc mihi perpende, lector, quales sint interdum, qui suis sententiis ho- 
mines pertrahunt ad incendium. Nihil turpius quam reprehendere quod non in- 
telligas. At ista quiduis calumniandi febris, quid aliud gignit quam amarulen- 
tiam ac dissidia? Quin potius aliena candide interpretemur, nec statim nostra 
pro oraculis haberi velimus, nec eorum iudicia pro oraculis ducamus qui quod 
legunt non intelligunt. Vbi in consilio est odium, ibi caecum est iudicium. 
Pacificator vniuersorum spiritus, qui suis organis variis vtitur modis, faciat nos 
omnes concordes et vnanimes in sana doctrina sanctisque motibus, quo con- 
tingat pariter ad coelestis Hierosolymae, quae nescit vlla dissidia, consortium 
peruenire. Amen. An. M. D. XXVI. xii. Cal. Tunias. Basileae. 

